Pag-iwas sa Mga Pinansyal na Patibong

Pagtukoy at Pag-iwas sa mga Trick, Scam, Pandaraya, 

at Iba Pang Patibong

Hatid sa inyo ng
Pag-iwas sa Mga Pinansyal na Patibong

Dahil madalas na mukhang kumplikado ang mga transaksyon sa 

pangungutang, hindi na bago sa mga nangungutang na umasa sa 

kasanayan ng mga propesyonal para sa gabay sa kabuuan ng proseso. 

Pero paano kung ang “propesyonal” na pipiliin ninyo ay isa palang 

manloloko o mananamantala para ilagay kayo sa isang alanganin 

at magastos na sitwasyon? Kung hindi ninyo alam ang mga palatandaan ng isang 

potensyal na panloloko, puwede kayong mabiktima. Napakahalaga, lalo na sa hirap ng 

buhay ngayon, na matukoy at maiwasan ang mga patibong at bitag na makakasira sa 

inyong pautang o credit, makakapagdulot sa inyo ng pinansyal na problema, at sa ilang 

pagkakataon, magiging mitsa ng pagkawala ng inyong bahay.

Tukuyin ang Mga Palatandaan ng 

Mapagsamantala o Mapangabusong Pagpapautang

Nagpapadala ng mga alok ang mga marketer arawaraw — nag-aalok sila ng mga pautang, pautang para 

sa equity ng bahay, mortgage life insurance, refinance, 

at higit pa. Mahalagang maunawaan ang pagkakaiba 

sa pagitan ng mga lehitimo at mapagsamantala o 

mapang-abusong pagpapautang. Narito ang ilang 

palatandaan kung kailan dapat maghinala:

 Paulit-ulit na paghihikayat sa inyong umutang sa 

loob ng maikling panahon (kilala bilang “mortgage 

flipping”) at paniningil ng matataas na puntos at 

bayarin sa bawat pag-refinance. Puwedeng sabihin 

ng kumpanya na paganda nang paganda ang mga 

nakukuha ninyong rate sa bawat pagkakataon, pero 

tiyaking ikonsidera kung magkano ang ibinabayad 

ninyo sa mga karagdagang bayarin at interes sa 

bawat bagong pautang.

 Pagsiksik o “packing” ng pautang sa mga single na 

premium credit insurance product, gaya ng credit life 

insurance, at hindi kumpletong paglalahad sa kung 

ano ang mga kasama rito, mga gastusin, o mga 

karagdagang bayaring nauugnay sa insurance.

 Paniningil ng mga sobra-sobrang rate at bayarin 

sa mga nangungutang na sa aktwal ay kwalipikado 

naman sana para sa mas mabababang rate at 

bayarin.

 Paglalagay ng mga “balloon payment”—isang 

minsanan at malakihang pagbabayad—sa dulo 

ng iskedyul ng pagbabayad na nagsisilbing 

panakip-butas sa tunay at mas mataas kaysa sa 

inaasahang gastusin sa pautang.

Mga Scam na Dapat Iwasan 

Ang ilan sa mga karaniwang scam o panlolokong dapat 

iwasan ay ang mga sumusunod:

 Mga Oportunista sa MHA: May magsasabi sa 

inyo na magbayad kayo kapalit ng isang serbisyo 

para sa pagbibigay ng payo o pagbabago sa isang 

delingkwenteng pautang. Kung nagkakaproblema 

kayo sa pagbabayad ng inyong mortgage, 

matutulungan kayo ng pederal na programang 

Making Home

Affordable Program (MHA) sa proseso ng refinancing 

at mga pagbabago sa pautang nang libre.

 Scam sa Titulo ng Bahay: May mag-aalok ng 

pautang o mabilisang pera kapalit ng titulo ng inyong 

bahay. Patuloy kayong magbabayad ng mortgage, 

pero hindi na kayo ang nagmamay-ari.

 Equity-Skimming na Scam para “Ma-rescue” 

sa Pagremata: May mag-aalok sa inyong 

bayaran ang inyong delingkwenteng mortgage sa 

pamamagitan ng pagbili sa inyong bahay. Bilang 

kapalit, makakapanatili kayo sa inyong bahay 

bilang nag-uupa at may opsyon kayong bilhing muli 

ang bahay kapag naging maayos na ang inyong 

kalagayang pinansyal. Pagkatapos, kukunin ng 

“buyer” ang pinaghirapan ninyong pera at bigla na 

lang mawawala.
 Mga Rescuer Mula sa Pagremata: Pinapalabas 

nila na mga propesyonal sila sa pagpapahinto ng 

pagremata at nangangako silang mapipigilan nila 

ang pagremata, kadalasan sa mataas na halaga. 

Kapag hindi nila ito natupad, wala na nga kayong 

pera, wala pa kayong bahay.

 Scam sa Pautang para sa Home Improvement:

Manghihingi ang isang contractor ng advanced na 

bayad, pero hindi niya kukumpletuhin ang trabaho. 

Sa ibang pagkakataon, kukumpletuhin ng contractor 

ang trabaho, pero sobra-sobra naman sa orihinal na 

estimate.

 Scam sa Insurance Pagkatapos ng Sakuna:

Pagkatapos ng isang sakuna, may mag-aalok sa 

inyo ng pera kapalit ng perang makukuha ninyo 

sa kumpanya ng insurance sa hinaharap. Sa huli, 

hindi hamak na mas maliit ang makukuha ninyo sa 

indibidwal kumpara sa kumpanya ng insurance na 

direkta sanang magbabayad sa inyo. 

 Pandaraya sa Short Sale: Posibleng subukan 

ng isang manlolokong real estate agent, mortgage 

broker, o iba pang propesyonal sa industriya na 

ibenta ang inyong bahay sa isang affiliated na party 

sa halagang mas mababa sa market value nito, 

pagkatapos ay ibenta ito kaagad sa isang third 

party para sa agarang kita. Bagama't puwede itong 

makatulong para maiwasan ninyo ang pagremata, 

puwede itong ituring na panloloko kung lolokohin 

ang nagpapautang sa inyo tungkol sa halaga ng 

inyong pag-aari. 

Pag-iwas sa Mga Patibong sa 

Pangungutang

Kung mag-a-apply ng pautang, sundin ang mga tip 

na ito:

 TUMANGGI sa “easy money” o madaliang 

pera. Mag-ingat sa mga nagsasabing “hindi 

makakaapekto sa rate ng interes ang inyong mga 

problema sa credit o pautang.” Kung talagang 

kahika-hikayat ang iniaalok, isulat ito, at humingi ng 

opinyon sa iba.

 Tumingin-tingin. Palaging kumausap ng iba’t ibang 

nagpapautang para mahanap ang pinakamainam 

na pautang. Posibleng makatuwiran ang isang 

pautang o kasanayan sa pautang hangga’t hindi ito 

naikukumpara sa katulad na produktong iniaalok ng 

ibang nagpapautang.

 Alamin ang tungkol sa mga multa sa maagang 

pagwawakas ng utang o mga prepayment 

penalty. Alamin kung ang iniaalok sa inyong 

pautang ay may sisingiling bayarin kapag nabayaran 

ninyo nang maaga ang pautang. Kung kinakailangan 

ito sa pautang, magtanong tungkol sa iba pang 

produktong walang ganitong klase ng multa.

 Tiyaking tama ang mga dokumento. Mag-ingat 

sa sinumang nag-aalok sa inyong doktorin ang 

impormasyon tungkol sa inyong kita para maging 

kwalipikado para sa isang pautang. Huwag kailanman 

doktorin ang anumang impormasyon o lumagda sa 

anumang dokumentong alam ninyong mali.

 Tiyaking kumpleto ang inyong mga dokumento.

Huwag lumagda sa mga dokumentong may mga 

maling petsa o blangkong field. Mag-ingat sa mga 

pangakong “aayusin ito sa susunod” o “sasagutan 

ito sa susunod” ng nagpapautang.

 Magtanong tungkol sa mga karagdagang 

bayarin. Itanong ang tungkol sa anumang item na 

hindi ninyo hiniling o hindi ninyo alam bago kayo 

sabihang pumirma sa mga dokumento ng pautang. 

Kapag magsasarahan na kayo, kung mayroong 

anumang bayarin o singiling iba sa naunang 

ipinahayag, huwag muna ninyong isara hangga’t 

hindi nauunawaan ang lahat ng tuntunin.

 Unawain ang kabuuang package. Humingi ng 

mga nakasulat na estimate na kasama ang lahat ng 

puntos at bayarin. Ikumpara ang annual percentage 

rate (APR), na isinasaalang-alang ang rate ng interes 

at mga puntos at bayarin sa pautang.

 Makipagtransaksyon sa mga lehitimong 

tagapayo sa pautang. Mag-ingat sa mga scam na 

ahensya sa pagpapayo sa pautang at konsolidasyon 

ng pautang. Kunin muna ang lahat ng impormasyon 

bago magdesisyong pagsama-samahin ang mga 

credit card o iba pang pautang sa isang pautang 

para sa bahay.

 Protektahan ang equity ng bahay. Kung kukuha 

kayo ng equity mula sa inyong pag-aari, minimum 

lang kunin. Kadalasan, unti-unting lumalaki ang 

equity sa inyong bahay sa paglipas ng panahon, 

kaya mahalagang subukang panatilihin ito.

 Kung hindi kayo sigurado, huwag pumirma!

Humingi muna ng payo mula sa isang 

mapagkakatiwalaang ahensya sa pagpapayo sa 

pautang para sa consumer o tagapayo sa pabahay.
Para sa Higit Pang Impormasyon 

 Iwasan ang mga manloloko! Matuto tungkol 

sa mga panlolokong karaniwan sa inyong 

lugar, at makakuha ng mga payo sa susunod 

ninyong kasunduan sa pautang. Magbasa 

pa tungkol sa mga madalas na pandaraya sa 

FreddieMac.com/avoidfraud.

 Ang Freddie Mac CreditSmart® curriculum ay isang 

gabay sa consumer para sa pagkakaroon ng mas 

magandang credit o pautang, pamamahala sa pera, 

at responsableng homeownership. Bisitahin ang 

FreddieMac.com/creditsmart para mag-download 

ng mga resource para sa consumer, na available sa 

limang wika.

 “Ang “Tungkol sa Pagkakaroon ng Sariling Bahay 

(About Homeownership)” ay ang online na gabay ng 

Freddie Mac sa proseso ng pagbili ng bahay at 

matagumpay na pagkakaroon ng sariling bahay. 

Bisitahin ang FreddieMac.com/homeownership.

 Bisitahin ang seksyong Pag-iwas sa Panloloko 

sa Mortgage (Avoiding Mortgage Fraud) ng 

Pagbili at Pagkakaroon ng Sariling Bahay (Buying 

and Owning a Home), ang online na gabay ng 

Freddie Mac sa proseso ng pagbili ng bahay at 

matagumpay na pagkakaroon ng sariling bahay: 

FreddieMac.com/avoidfraud.

 Para humanap ng ahensyang tagapayo sa pabahay 

na aprubado ng HUD na malapit sa inyo, bisitahin 

ang http://portal.hud.gov/hudportal/HUD?src=/ 

i_want_to/talk_to_a_housing_counselor o 

tumawag sa 800-569-4287.

 Para matuto pa tungkol sa Making 

Home Affordable Program, bisitahin ang 

www.MakingHomeAffordable.gov.

Pinagkukunan 

Hinango ang content mula sa mga sumusunod:

 premyadong curriculum ng Freddie Mac na CreditSmart, isang multilingual na pinansyal na pang-edukasyong curriculum na idinisenyo 

para tulungan ang mga consumer na makabuo at makapagpanatili ng magandang credit o pautang, makagawa ng magagandang 

desisyon sa pinansya, at maunawaan ang mga hakbang patungo sa isang sustainable na homeownership.
Hatid sa inyo ng 

Publication Number 827 ■ © Freddie Mac, Disyembre 2016